Diari Oficial de la Generalitat Valenciana


Sumari del DOGV 5714, del 29-02-2008 (2008/2581)

RESOLUCIÓ de 25 de febrer de 2008, del director general de Personal de la Conselleria d'Educació, per la qual es determina el nombre de places i es fa pública la relació de vacants, que poden estar ocupades amb caràcter definitiu per funcionaris docents per al curs 2008/2009, que s'han de proveir en els centres públics pel procediment de provisió de places vacants corresponent als cossos de professors d'Ensenyança Secundària, professors tècnics de Formació Professional, professors d'Escola Oficial d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per Resolució de 18 d'octubre de 2007.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5714

Data del DOGV
:   29-02-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/2581


Data del document
:   25-02-2008

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * concurs administratiu
    * educació artística
    * personal docent
    * administració regional
    * ensenyament d'idiomes
    * ensenyament secundari

RESOLUCIÓ de 25 de febrer de 2008, del director general de Personal de la Conselleria d'Educació, per la qual es determina el nombre de places i es fa pública la relació de vacants, que poden estar ocupades amb caràcter definitiu per funcionaris docents per al curs 2008/2009, que s'han de proveir en els centres públics pel procediment de provisió de places vacants corresponent als cossos de professors d'Ensenyança Secundària, professors tècnics de Formació Professional, professors d'Escola Oficial d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, convocat per Resolució de 18 d'octubre de 2007. [2008/2581]
La base tercera de la Resolució de 18 d'octubre de 2007 (DOCV núm. 5627 de 26.10.2007) del director general de Personal de la conselleria d'Educació per la qual es convoca procediment de provisió de places vacants per a funcionaris docents dels cossos de professors d'Ensenyament Secundari, professors tècnics de Formació Professional, professors d'Escoles Oficials d'Idiomes, catedràtics i professors de Música i Arts Escèniques i professors i mestres de taller d'Arts Plàstiques i Disseny, establix que es publicarà la relació de places vacants corresponents als cossos anteriorment citats per al curs 2008/2009, relacionades per centres. Per tant correspon determinar el nombre de places i així mateix el nombre de vacants que poden ser ocupades de forma definitiva per funcionaris docents i que seran objecte de provisió en els centres públics dependents de la conselleria de Cultura, Educació i Esport. En conseqüència esta Direcció General, ha resolt:
Primer
En els centres d'Ensenyança Secundària hi haurà per al curs 2008/2009, a efectes del concurs de trasllats, el nombre de places ressenyades per especialitats que poden estar ocupades, de forma definitiva, per funcionaris docents, establint-se així mateix les places vacants, que s'indiquen en l'Annex I de la present Resolució.
Segon
En les escoles oficials d'Idiomes hi haurà per al curs 2008/2009, a efectes del concurs de trasllats, el nombre de places ressenyades per especialitats que poden estar ocupades, de forma definitiva, per funcionaris docents, establint-se així mateix les places vacants que s'indiquen, en l'Annex II de la present resolució.
Tercer
En els conservatoris superiors i professionals de Música, conservatoris superiors i professionals de Dansa i Escola Superior d'Art Dramàtic hi haurà per al curs 2008/2009, a efectes del concurs de trasllats, el nombre de places ressenyades per especialitats que poden estar ocupades, de forma definitiva, per funcionaris docents, establint-se així mateix les places vacants, que s'indiquen en l'Annex III de la present Resolució.
Quart
En les escoles Superiors de Disseny i Escola de Ceràmica hi haurà per al curs 2008/2009, a efectes del concurs de trasllats, el nombre de places ressenyades per especialitats que poden estar ocupades, de forma definitiva, per funcionaris docents, establint-se així mateix les places vacants, que s'indiquen en l'Annex IV de la present Resolució.
Quint
En els centres públics de Formació de Persones Adultes hi haurà per al curs 2008/2009, a efectes del concurs de trasllats, el nombre de places ressenyades per especialitats que poden estar ocupades, de forma definitiva, per funcionaris docents, establint-se així mateix les places vacants, que s'indiquen en l'Annex V de la present Resolució.
Sisé
Esta resolució entrarà en vigor l'endemà de la seua publicació en el Diari Oficial de la Comunitat Valenciana.
Contra la present resolució, que, d'acord amb el que preceptua l'article 109, de la Llei 30/1992, de 26 de novembre, en la seua redacció donada per Llei 4/1999, de 13 de gener, en relació amb la disposició final segona de la Llei 5/1983, de 30 de desembre del Govern Valencià i la disposició addicional quinzena de la Llei 6/1997, de 14 d'abril, posa fi a la via administrativa, podrà interposar-se amb caràcter potestatiu recurs de reposició davant de la Direcció General de Personal en el termini d'un mes comptat des de l'endemà al de la seua publicació o interposar directament recurs contenciós administratiu davant del Jutjat d'allò Contenciós Administratiu de València en termini de dos mesos comptats a partir del dia següent al de la seua publicació.
València, 25 de febrer de 2008.- El director general de Personal: David Barelles Adsuara.